Nánd hevur endurvenjingartilboð til heimabúgvandi fólk 67 ár og eldri, ið kunnu søkja um at fáa hjálp til at venja mistan førleika uppaftur, har hetta er gjørligt. Tú fært vitjan av einum terapeuti, sum metir um tørvin, veitir vegleiðing, bjóðar venjingartilboð og syrgir fyri, at tú hevur tey hjálpartólini, ið tær tørvar. Tilboðið er fyri at hjálpa tær at vera sum longst í tínum egna heimi og at luttaka í samfelagnum, so virkin og sjálvbjargin, sum gjørligt.